Temeljem odredbi Pravilnika o davanju na korištenje povšina u vlasništvu Pula usluge i upravljanje d.o.o. (NO-2023-039) i Odluke o raspisivanju natječaja za korištenje štanda i kioska na otoku Veruda (Fratarski otok (AKT-2025-118), Povjerenstvo za natječaj raspisuje

**N A T J E Č A J**

**ZA DAVANJE NA KORIŠTENJE PROSTORA NA OTOKU VERUDA (FRATARSKI OTOK)**

**I**

Raspisuje se natječaj za davanje na korištenje prostora, koji se nalaze na k.č.br. 4851 upisane u zk.ul.br. 15767 k.o. Pula na otoku Veruda (Fratarski otok), pod slijedećim uvjetima:

1. **Metalni štand sa spremnikom ispod štanda**
* djelatnost: prodaja svježeg voća i povrća (obavljanje drugih djelatnosti isključene)
* površina štanda i prostora za postavljanje štanda: 3,00 m²
* ponuditelj mora biti registriran za obavljanje djelatnosti za koju se prijavljuje na natječaj
* lokacija objekta: otok Veruda (Fratarski otok), pored buffeta „Veruda“
* početni iznos naknade za korištenje: 211,12 bez PDV-a za cijelo razdoblje korištenja za koje se sklapa ugovor. Na ponuđenu naknadu obračunava se porez na dodanu vrijednost (PDV) u visini utvrđenoj pozitivnim propisima.
* štand nema mogućnost priključka na struju i vodu! (u slučaju potrebe može se koristiti priljučak sa vodom u neposrednoj blizini štanda),
* rok za dostavu pisanih prijava: 07.05.2025.g. do 11.29 sati
* trajanje zakupa: od 13.06.2025.g. do 07.09.2025.g.
* jamčevina: 263,90 eura sa PDV-om
* garantni polog: 150,00 eura sa PDV-om (uplaćuje zakupnik prilikom sklapanja ugovora o korištenju štanda)
* pored iznosa naknade za korištenje štanda i metalnog spremnika, korisnik s kojim se sklapa ugovor u obvezi je plaćanja paušalnog iznosa zbrinjavanja otpada prema kriterijima Davatelja!
* rok privođenja namjeni: ne primjenjuje se.
* rok za plaćanje naknade za korištenje: najkasnije u roku od 3 dana od dana sklapanja Ugovora o korištenju. U slučaju izostanka uplate u navedenom roku, ugovor se raskida!
* način podnošenja ponuda: pisana ponuda, provedba natječaja usmenim javnim nadmetanjem
1. **Kiosk za pripremu brze hrane sa priručnim prostorom za čuvanje hrane**
* djelatnost: priprema i usluživanje brze hrane (fast food), pommes frites i jela sa roštilja. Isključena priprema i usluživanje sendviča, krafni, kave, bezalkoholnih i alkoholnih pića!
* objekat udovoljava minimalnim uvjetima sukladno posebnom propisu. Objekat nije opremljen uređajima za pripremu hrane, ali postoji mogućnost najma plinskog roštilja i friteze!
* Korisnik organizira dostavu hrane, uslužnog pribora, ambalaže i drugog materijala potrebnog za usluživanje hrane o vlastitom trošku!
* ponuditelj mora biti registriran za obavljanje djelatnosti za koju se prijavljuje na natječaj i imati sve potrebne dozvole za pripremu i usluživanje hrane
* važna napomena: svi uređaji i oprema za pripremu hrane u objektu moraju biti na plin!
* lokacija objekta: otok Veruda, prostor u sklopu buffeta „Veruda“
* početni iznos naknade za korištenje: 293,48 eura bez PDV-a za cijelo razdoblje korištenja za koje se sklapa ugovor. Na ponuđenu naknadu obračunava se porez na dodanu vrijednost (PDV) u visini utvrđenoj pozitivnim propisima.
* rok za dostavu pisanih prijava: 07.05.2025.g. do 12.29 sati
* trajanje zakupa: od 13.06.2025.g. do 07.09.2025.g. (u radnom vremenu od 11.30 – 20.30 sati)
* jamčevina: 366,85 eura sa PDV-om
* garantni polog: 150,00 eura sa PDV-om (uplaćuje zakupnik prilikom sklapanja ugovora o korištenju štanda)
* pored iznosa naknade za korištenje štanda i metalnog spremnika, korisnik s kojim se sklapa ugovor u obvezi je plaćanja paušalnog iznosa zbrinjavanja otpada prema kriterijima Davatelja!
* rok privođenja namjeni: ne primjenjuje se.
* rok za plaćanje naknade za korištenje: najkasnije u roku od 3 dana od dana sklapanja Ugovora o korištenju. U slučaju izostanka uplate u navedenom roku, ugovor se raskida!
* način podnošenja ponuda: pisana ponuda, provedba natječaja usmenim javnim nadmetanjem

**NAPOMENA:**

Natječaj za davanje prostora na korištenje objavljuje se na web stranici Društva [www.pula-usluge.hr](http://www.pula-usluge.hr) i web stranici Grada Pule [www.pula.hr](http://www.pula.hr), dana 23.04.2025.godine. Sve dodatne infomacije o korištenju prostora na otoku Veruda mogu se dobiti kontaktom na email tajnistvo@pula-usluge.hr ili pozivom na mob 091/137 3129.

Podnošenjem prijave na natječaj koja sadrži njegove osobne podatke, uz tražene priloge, ponuditelj daje privolu za njihovo prikupljanje, obradu i korištenje istih javnom objavom na internetskim stranicama Društva i u kasnijem postupku javnog natječaja, u skladu s odredbama Opće uredbe o zaštiti podataka i Zakona o provedbi Opće uredbe o zaštiti podataka.

**II**

Utvrđivanje rokova do početka obavljanja djelatnosti:

* Uprava PULA USLUGE I UPRAVLJANJE d.o.o. donijeti će Odluku o sklapanju Ugovora o korištenju sa najpovoljnijim ponuditeljem, koja će se dostaviti svim ponuditeljima u roku od 8 dana od dana donošenja.
* Na Odluku o najpovoljnijoj ponudi ponuditelji imaju pravo prigovora Upravi Društva u roku od 8 dana od dana primitka iste.

**III**

Prostori se daju na korištenje u stanju u kojem su viđeni. Sa stanjem prostora na naznačenoj adresi, zainteresirani ponuditelji se mogu upoznati do isteka termina za dostavu prijava iz točke I. ovog Natječaja, uz prethodnu najavu, koristeći kontakt podatke navedene u NAPOMENI.

Ostale pojedinosti regulirati će se ugovorom o zakupu.

**IV**

**Javni natječaj provest će se prikupljanjem najpovoljnijih ponuda, usmenim javnim nadmetanjem u prostorijama Pula usluge i upravljanje d.o.o. Pula, Trg kralja Tomislava 7, Sala br.2., dana 07.05.2025.godine u 11.30 sati za prostor označen pod a), a za prostor označen pod b) u 12.30 sati, prema sljedećim pravilima (zainteresirani ponuditelji mogu se prijaviti na natječaj skupno za prostor a) i b)):**

1.Povjerenstvo za provedbu natječaja uvodno otvara nadmetanje i konstatira zaprimanje prijava i dokaza (u izvorniku ili ovjerenom presliku):

- prijavu na natječaj (PRILOG 1.),

- izjavu natjecatelja (ponuditelja) da štand koji se daje na korištenje uzima u viđenom stanju (PRILOG 2.),

- izjavu o prihvaćanju početnog iznosa (PRILOG 3.),

- o uplati jamčevine (uplata za pravnu osobu koja prijavljuje udjelovanje u natječaju mora biti zaprimljena sa transakcijskog računa te pravne osobe),

- o registraciji pravne osobe, odnosno obrtnicu, ime prezime i OIB fizičke osobe (napomena: dostavljena dokumentacija o registraciji biti će provjerena prije nadmetanja, uvidom u obrtni i sudski registar),

- o podmirenju svih dugovanja prema Pula usluge i upravljanje d.o.o. na dan povedbe javnog nadmetanja (podatak se povjerava u odjelu Financija i računovodstva Pula usluge i upravljanje d.o.o.). Ponuditelj koji ima nepodmirenih dospjelih obveza prema Društvu bit će isključen iz daljnjeg postupka.,

- o podmirenju svih dospjelih obveza prema Gradu Puli (Potvrda Upravnog odjela za financije i opću upravu Grada Pula-Pola, Polanijev prolaz 2),

- potvrdu porezne uprave o stanju duga, koja ne smije biti starija od 15 dana do dana prijave na javni natječaj, iz koje mora biti vidljivo da ponuditelj nema dugovanja po osnovi javnih davanja odnosno da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje (Porezna uprava, Područni ured Pazin-Ispostava Pula, Carrarina 5)

- punomoć za zastupanje (ako na nadmetanju sudjeluje osoba u svojstvu punomoćnika, odnosno ovlaštenog predstavnika pravne osobe),

**(Napomena: Prijave na natječaj sa dokazima navedenim u toč.IV.1., podnositelji dostavljaju osobno ili putem pošte na adresu Pula usluge i upravljanje d.o.o., Trg kralja Tomislava 7, sa naznakom „Natječaj za davanje na korištenje štanda na otoku Veruda/kioska za pripremu brze hrane sa priručnim prostorom za čuvanje hrane – ne otvaraj“, najkasnije do roka utvrđenog Natječajem, bez obzira na način dostave).**

2. Povjerenstvo za provedbu natječaja razmatra prijave i dokaze, utvrđuje njihovu pravnu valjanost te donosi odluku koju odmah objavljuje. Podnositelji prijave sa nepotpunom dokumentacijom i podnositelji prijava pristiglih izvan vremena (sata i minute) utvrđenog člankom IV., biti će prethodno isključeni iz daljnjeg postupka usmenog javnog nadmetanja.

3. Ovlaštene osobe ponuditelja (zakonski zastupnik trgovačkog društva, vlasnik obrta i punomoćnici), čije su ponude ocjenjene valjanim u skladu s točkom 2., na poziv Povjerenstva za provedbu natječaja, a prije početka usmenog javnog nadmetanja, daju na uvid osobni dokument (osobnu iskaznicu, putovnicu i dr.) iz kojega je nedvojbeno moguće utvrditi njihov identitet. Prisutne osobe koje ne mogu dokazati svoj identitet, biti će isključene iz daljnjeg postupka usmenog javnog nadmetanja.

4. Ako se na natječaj za korištenje prostora prijavio i natjecao samo jedan natjecatelj, uzet će se u obzir njegova ponuda u početnoj visini naknade za korištenje kao najpovoljnija. Ukoliko su se na natječaj prijavili dva ili više natjecatelja, njihove inicijalne ponude Povjerenstvo za provedbu natječaja zaprima po redosljedu njihovih prijava te se takav redosljed koristi i na usmnom javnom nadmetanju.

5. Najmanji iznos povećanja ponude naknade na usmenom javnom nadmetanju iznosi 10,00 EUR bez PDV-a.

6. Usmeno javno nadmetanje okončat će se po isteku 1. minute od davanja zadnje najpovoljnije ponude.

**V**

Po okončanju usmenog javnog nadmetanja Povjerenstvo za provedbu natječaja utvrđuje koja se ponuda smatra najpovoljnijom i takvo utvrđenje unosi u zapisnik te isti dostavlja Upravi društva na razmatranje i odlučivanje.

Odluku o prihvatu najpovoljnije ponude i sklapanju ugovora Uprava društva donosi u roku od 5 dana od primitka zapisnika i prijedloga.

Ugovor o korištenju prostora sklapa se u roku od 8 dana od donošenja Odluke uprave društva o prihvatu ponude i sklapanju ugovora.

Uprava zadržava pravo da bez posebnog obrazloženja po provedenom natječajnom postupku ne prihvati nijednu od zaprimljenih ponuda.

**VI**

Jamčevina i garantni polog naznačeni za prostore u točki I. natječaja uplaćuju se i naznačuje pod

- svrha uplate (Jamčevina i garantni polog za korištenje štanda na otoku Veruda). Jamčevina i garantni polog uplaćuju se na žiro račun Pula usluge i upravljanje d.o.o., Pula – IBAN HR8523900011100350627 kod Hrvatske poštanske banke d.d. Pula pozivom na broj: OIB uplatitelja.

Iznos uplaćene jamčevine uračunava se u iznos naknade prijebojem sa iznosom kojeg je najpovoljniji ponuditelj odnosno zakupnik postigao na usmenoj javnoj dražbi.

Iznos garantnog pologa vraća se najpovoljnijem ponuditelju odnosno zakupniku u roku od 5 dana nakon isteka ugovora i primopredaje štanda, pod uvjetom da na štandu nije bilo vidljivih oštećenja nastalih krivnjom ili grubom nepažnjom korisnika štanda.

Ponuditeljima čije ponude u postupku javnog nadmetanja nisu prihvaćene, uplaćena jamčevina vratit će se u roku od 8 dana od dana sklapanja ugovora o korištenju štanda, odnosno odbijanja ponude za sklapanje ugovora, u skladu sa člankom V. stavkom 4.

**VII**

Ponuditelj koji nakon usvajanja ponuda i ponuđenog Ugovora o korištenju na potpis odustane od ponude i sklapanja Ugovora ili ne pristupi sklapanju Ugovora u roku određenom člankom II. ovog Natječaja ili izjavi da raskida već sklopljeni Ugovor, gubi pravo na sklapanje ugovora i povrat uplaćene jamčevine, a ugovor će se sklopiti sa sljedećim najpovoljnijim ponuditeljem. U slučaju da isti ne postoji ili sljedeći ponuditelj/lji odbije/ju ponudu za sklapanje ugovora, štand će se ponovno izložiti natječaju.

.

**VIII**

Ugovor o korištenju prostora iz točke I. sastavit će se i dostaviti na e-mail adresu najpovoljnijeg ponuditelja na javnom nadmetanju, u roku od 8 (osam) dana od dana donošenja odluke uprave o prihvaćanju ponuda, ukoliko na istu nije izjavljen prigovor u roku utvrđenom točkom II.

Ukoliko je na odluku uprave o prihvaćanju ponude izjavljen prigovor u roku utvrđenom točkom II., Ugovor o zakupu poslovnog prostora sastavit će se i dostaviti na e-mail adresu najpovoljnijeg ponuditelja (zakupnika) u roku od 3 (tri) dana od dana odbijanja prigovora dok će se u slučaju usvajanja prigovora natječaj poništiti i poslovni prostor izložiti ponovnom natječaju.

**IX**

Koisniku će se prostor predati u posjed najkasnije u roku od 3 (tri) dana od dana sklapanja ugovora. Ukoliko se korisnik ne odazove na primopredaju prostora u navedenom roku, isto ga ne oslobađa od početka obaveze plaćanja naknade za korištenje.

Ur. broj: AKT-2025-122

Pula, 11.04.2025.g.

**PULA USLUGE I UPRAVLJANJE d.o.o.**

**Voditelj povjerenstva**

**PRILOG 1. ZAHTJEV ZA PRIJAVU NA NATJEČAJ ZA DAVANJE NA KORIŠTENJE ŠTANDA/KIOSKA ZA PRIPREMU BRZE HRANE NA OTOKU VERUDA**

|  |  |  |
| --- | --- | --- |
| 1. | Naziv ponuditelja (ime i prezime ako je fizička osoba) |  |
| 2. | Sjedište ponuditelja (prebivalište ako je fizička osoba) |  |
| 3. | OIB  |  |
| 4. | Ime i prezime, prebivalište i OIB zakonskog zastupnika |  |
| 5. | naznaka poslovnog prostora za koji se dostavlja prijava odnosno ponuda |  |
| 6. | Djelatnost koja će se obavljati u poslovnom prostoru (*ponuditelj mora biti registriran za obavljanje djelatnosti za koju se prijavljuje na natječaj)* |  |
| 7. | **Ponuđeni iznos mjesečne zakupnine** (veći od oglašenog u javnom natječaju, izražen u EUR bez PDV-a) |  |
| 8. | Naziv banke i broj računa radi povrata jamčevine |  |
| 9. | Adresa za dostavu pošte |  |
| 10. | Adresa e-pošte |  |
| 11. | Kontakt osoba ponuditelja  |  |
| 12. | Broj telefona |  |
| 13. | Ovjera ponuditelja |  |

**PRILOG 2.**

***Izjava ponuditelja kojom isti potvrđuje da uzima prostor u viđenom stanju,***

***I Z J A V A***

Izjavljujemo da potvrđujemo da uzimamo prostor u viđenom stanju, da smo ga dužni urediti i privesti ugovorenoj djelatnosti o vlastitom trošku, odnosno da se odričemo prava primjene instituta stjecanja bez osnova i/ili poslovodstva bez naloga (bez obzira da li smo za takve radove imali suglasnost Društva).

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2025. godine

MP Ponuditelj:

 ………………………………….

*(potpis odgovorne osobe)*

**PRILOG 3.**

***Izjava o prihvaćanju početne visine naknade za korištenje prostora***

**I Z J A V A**

Ovom izjavom potvrđujem/o da prihvaćam/o početni iznos naknade po natječaju za korištenje prostora, koji se nalazi na otoku Veruda, u slučaju da na natječaju nije bilo drugih natjecatelja (ponuditelja).

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2025. godine

MP Ponuditelj:

 ………………………………….

*(potpis odgovorne osobe)*